Rezultate alegeri locale 2024. Primarul USR Radu Mihaiu depune plângere penală împotriva Biroului Electoral Sector 2: „Peste 500 de voturi nu se regăsesc nicăieri”
Primarul USR al Sectorului 2, Radu Mihaiu, care este la aproximativ 600 de voturi în spatele candidatului PSD-PNL Rareș Hopincă, a anunțat marți că va depune plângere penală împotriva Biroului Electoral Sector 2 pentru abuz în serviciu și instigare la fals în acte publice: „Se vede cu ochiul liber modul în care se încearcă fraudarea alegerilor de la Sectorul 2”. Amintim că o situație similară este și la Sectorul 1, unde Clotilde Armand acuză, de asemenea, că se încearcă fraudarea alegerilor și a cerut renumărarea voturilor.